钦定古今图书集成/明伦汇编/氏族典/第058卷 > 徐侨
## 钦定古今图书集成/明伦汇编/氏族典/第058卷 > 徐侨

按《宋史徐侨传》：“侨字崇甫，婺州义乌人。淳熙十四年，
举进士，调上饶主簿，入为秘书省正字、校书郎，兼吴
益王府教授，直宝谟阁，江东提点刑狱，以迕丞相史
弥远劾罢。绍定中，告老，得请。端平初，被召，迁秘书少
监、太常少卿。金使至，侨以无国书，宜馆之于外，迕丞
相意，力丐休致。帝谕留甚勤，迁工部侍郎，辞益坚，遂”
命以内祠。侍读不得已就职，遇事尽言。以疾申前请，
乃以宝谟阁待制奉祠，卒，谥“文清。”侨所学，一以真践
实履为尚，其守官居家，清苦刻厉之操，人所难能也。